บิ๊กบ้านปูลงทุนDWอิงหุ้นปตท.สผ.ของเคจีไอ
บิ๊กบ้านปูซื้อ DW อิงหุ้น ปตท.สำรวจและผลิตปิโตรเลียม เทรด 30 มิ.ย.นี้
28 มิ.ย. 2553

บิ๊กบ้านปูซื้อ DW อิงหุ้น ปตท.สำรวจและผลิตปิโตรเลียม เทรด 30 มิ.ย.นี้ 
นางสุชาดา โสตถิภาพกุล   กรรมการผู้จัดการ บริษัทหลักทรัพย์เคจีไอ(ประเทศไทย)เปิดเผยว่า  ใบสำคัญแสดงสิทธิอนุพันธ์(DW) อิงหุ้นสามัญของธนาคารกสิกรไทย (KBAN13CB)และDWที่อิงหุ้นสามัญของบริษัทปตท.สำรวจและผลิตปิโตรเลียมหรือปตท.สผ.(PTTE13CB)ที่ออกและเสนอขายต่อประชาชนระหว่างวันที่ 7-24มิ.ย.ที่ผ่านมา จะเข้าทำการซื้อขายในตลาดหลักทรัพย์ในวันที่ 30 มิ.ย.นี้
ทั้งนี้  PTTE13CB ถือเป็นDWชุดที่ 2ของบริษัทที่ได้ออกมาเสนอขาย สามารถขายได้ทั้งสิ้น 19.6ล้านหน่วยคิดเป็นมูลค่า 22.61 ล้านบาทโดยขายหน่วยละ 1.15 บาท มีอายุ 8เดือนโดยจะหมดอายุในเดือนก.พ. 2554 
สำหรับรายชื่อนักลงทุนที่จองซื้อในครั้งนี้อันดับ 1 คือนาย WU NAIYAO  ซื้อจำนวน 2.17ล้านหน่วยหรือ 11.05% รองลงมาถือนายชนินท์ ว่องกุศลกิจ ประธานเจ้าหน้าที่บริหาร บริษัทบ้านปู โดยบลจ.ยูไนเต็ด ซื้อจำนวน 1.94  ล้านหน่วยหรือ 9.88% 
ขณะที่KBAN13CB ขายได้จำนวน 14.73  ล้านหน่วย มีมูลค่ารวม 22.84  ล้านบาทโดยขายราคา 1.55  บาท มีอายุ  8 เดือนจะหมดอายุในเดือนก.พ. 2554 
สำหรับผู้ลงทุนอันดับ 1 คือนายนคร  เศรษฐวัชราวนิช  ซื้อจำนวน 1.7 ล้านหน่วย หรือ11.87%กองทุนเปิดสยามซีเล็จจำนวน 0.73ล้านหน่วยหรือ 4.77%นายจตุภัทร ตั้งคราวคุณ โดยบลจ.แอสแซทพลัส ซื้อจำนวน0.65 ล้านหน่วย หรือ 4.46%